**Ministru kabineta rīkojuma projekta**

**"Par Ministru kabineta balvas piešķiršanu" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts sagatavots saskaņā ar Ministru kabineta 2010. gada 5. oktobra noteikumiem Nr. 928 "Kārtība, kādā dibināmi valsts institūciju un pašvaldību apbalvojumi" un pamatojoties uz Ministru kabineta Apbalvošanas padomes 2017. gada 4. oktobra sēdes lēmumu (protokols Nr. 5). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Apbalvošanas padome izskatīja ierosinājumus par Ministru kabineta balvas piešķiršanu. Tika saņemti ierosinājumi par 31 personas apbalvošanu. Apbalvošanas padome atbalstīja ierosinājumus par Ministru kabineta balvas piešķiršanu:1. Lauku atbalsta dienesta direktorei Annai Vītolai-Helvigai par ilggadēju un profesionālu darbu, kā arī inovatīvu e-risinājumu ieviešanu un attīstību lauksaimniecības, mežsaimniecības un zivsaimniecības nozarē.2. Gleznotājai Maijai Norai Tabakai par izcilu ieguldījumu Latvijas mākslā un starptautiskiem sasniegumiem.3. Vispārējo latviešu dziesmu un deju svētku virsdiriģentam, Rīgas Doma kora skolas ilggadējam direktoram, zēnu koru kustības iniciatoram Jānim Erenštreitam par nozīmīgu ieguldījumu Latvijas kora mūzikas attīstībā un izcilu pedagoģisko darbību. 4. Valsts sabiedrības ar ierobežotu atbildību "Traumatoloģijas un ortopēdijas slimnīca" Mugurkaula un locītavu ķirurģijas centra virsārstam traumatologam ortopēdam Normundam Pavlovam par ilggadēju nozīmīgu ieguldījumu veselības nozarē, izcili pildot profesionālos pienākumus kaulu onkoloģisko slimību ārstēšanā, kā arī ārstu rezidentu apmācībā. 5. Latvijas Darba devēju konfederācijas prezidentam Vitālijam Gavrilovam par nozīmīgu ieguldījumu kvalitatīva sociālā dialoga veicināšanā. 6. Latvijas Zinātņu akadēmijas akadēmiķim bioloģijas doktoram Arvīdam Barševskim par izcilu devumu Latgales un Sēlijas augstākās izglītības attīstībā un starptautiski atzītu ieguldījumu koleopteroloģijā, kā arī par Latvijas koleopteroloģijas skolas izveidošanu Daugavpilī |
| 3. | Projekta izstrādē iesaistītās institūcijas | Valsts kanceleja |
| 4. | Cita informācija | Projektu vēlams iekļaut izskatīšanai Ministru kabineta 2017. gada 17. oktobra sēdes darba kārtībā |

II–VII sadaļa – projekts šo jomu neskar.

Ministru prezidents Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_ Jānis Citskovskis

10.10.2017.

302

Pļaveniece 67082911

irena.plaveniece@mk.gov.lv